Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 407

b) A szóbeli vizsga tartalma Az alább felsorolt tantárgyak és témakörök legfontosabb fogalmainak és összefüggéseinek ismerete és ezeknek a csecsemő és kisgyermekgondozó munkájával való kapcsolata: Csecsemő és kisgyermek fejlődése, gondozása, nevelése — Egészséges csecsemő és kisgyermek fejlődése, gondozása. A csecsemő és kisgyermek gondozásának személyi és tárgyi feltételei. A csecsemő és kisgyermek fejlődését befolyásoló külső és belső tényezők, ezek összefüggése. A csecsemő/kisgyermek megfigyelése. Az egyéni fejlődésbeli különbségek felismerése és helyes értelmezése. Az anya és a család szerepének jelentősége. Az elszakadás következményei. A szeparáció, hospitalizáció tünetei, a megelőzés feladatai. A rejtett érzelmi elhanyagolás tünetei, hatásai. A csecsemő/kisgyermek testi fejlődése (testsúly, testhossz, testarányok, szervek működése, idegi működés), a fejlődés követésének, ellenőrzésének módja és mutatói. A gondozás-nevelés egysége a mindennapi munkában. A felnőtthöz fűződő érzelmi kapcsolat jelentősége. A gondozó személyi állandóságnak fontossága, a „saját” gondozónő. A gyermeki önállóság helyes értelmezése, a felnőtt szerepe és feladata a gyermek önállóságának fejlődésében. Az újszülött/kisgyermek táplálása. A szoptatással (elválasztással), étkeztetéssel kapcsolatos gondozási ismeretek. Törekvés a gyermek önállóságának segítésére. A gyermek étkezésével kapcsolatos nehézségek felismerése, a gondozás feladatai. A csoportos étkeztetés. Az újszülött/csecsemő/kisgyermek fürösztésének jelentősége, menete. A gyermek együttműködését támogató magatartás fürösztés közben. Az újszülött/csecsemő/kisgyermek célszerű ruházatával kapcsolatos ismeretek. A pelenkázás. A gyermek önállóságának/aktivitásának segítése az öltöztetés/öltözködés során. A gyermek alvásszükségletének alakulása. Az alvás jelentősége. A nyugodt alvás feltételeinek biztosítása. Levegőztetés, napozás fontossága, feltételeinek megteremtése, az esetleges káros hatások megelőzése. A szobatisztává válás folyamata, a gyermek támogatása. A gyermek mozgás-, értelmi és érzelmi fejlődése, ennek támogatása. A különböző korú gyermekek (gyermekcsoport) napirendjének megtervezése, megvalósítása. — Fejlődéslélektan A pszichológia módszerei. Az ember és környezet kapcsolatai, az öröklés, fejlődés, érés és nevelés összefüggése, a szerkezet és funkciók kölcsönhatásának törvénye. Az egyes lelki jelenségek fejlődésének jellemzői. A gondolkodás és beszéd kapcsolata, a beszédfejlődés menete, feltételei, a gyermeki világkép sajátosságai. A kommunikációs kódok, az érzelmi és szociális kapcsolatok alakulása. A motiváció, érzelem és akarat összefüggése, fejlődésmenete. A játékfejlődés menete, az egyes életkori szakaszok jellemző játékformái. Az újszülöttkor, csecsemőkor és gyermekkor fejlődési sajátosságai, az életkori periodizáció törvényszerűségei, a gyermeki személyiség jellemzői. A kisiskoláskor, a prepubertáskor, a pubertáskor pszichológiai sajátosságai. Az ifjú-felnőttkor és öregkor jellemzői. Az egyéni fejlődést befolyásoló hatások, azok egymással való összefüggése. — Neveléstan A csecsemő és kisgyermek csoportban nevelésének ellentmondása a gyermek természetes igényével szemben. A bölcsőde és gyermekotthon intézkedései, amelyek a gyermek egészséges személyiségfejlődését biztosítják. A megfigyelések végzése és azok felhasználása a nevelőmunkában. A szülővel történő beszoktatás módszere. A gyermekotthonba érkező gyermek beilleszkedésének elősegítése. A bölcsődei, gyermekotthoni dokumentáció vezetése. A csoporttagok szükségleteinek, igényeinek figyelembevétele a napirend kialakításában. A napirend rugalmassága, változások, módosítások igény/szükség esetén. Az étkezési sorrend kialakítása és tudatosítása. Az egyes gyermekek fejlődési ritmusának figyelembevétele a csoportos étkezésre való áttéréskor. A szabadban történő játék és gondozás feltételeinek biztosítása. A játszóhely kialakításának szempontjai. A gyermekcsoport játékkészletének meghatározó szempontjai. A gyermekek szabad aktivitásának elősegítése. A gyermeki kreativitás segítése. A gyermek igényei szerinti szerepvállalás a játékban. A gyermeki éntudat felismerése és fejlődésének támogatása. A társas kapcsolatok fejlődésének megnyilvánulási formái. A gyermekek között leggyakrabban előforduló konfliktusok megelőzése, a konfliktusok megoldásának segítése. A bölcsődében, gyermekotthonban nevelkedő sérült gyermek gondozása, egészséges társak közé való beilleszkedésének támogatása. A nyugtalanságot, agresszivitást előidéző tényezők felismerése. A bölcsődében, gyermekotthonban nevelkedő gyermek szüleivel való kapcsolattartás formái. A szülő-gyermek kapcsolat támogatása. 2001/149. szám A gondozó feladatai a gyermek bölcsődéből, csecsemőotthonból történő távozásával kapcsolatban. — Gyógypedagógiai alapismeretek A fogyatékos gyermekkel és szüleikkel való kapcsolat felvétele. A problémák, igényeik, pszichés állapotuk felmérése. A feladatok megbeszélése, esetelemzés írásban. — Gyermekirodalom A gyermekirodalom jelentősége a kisgyermek (0—3 éves) értelmi, érzelmi és szociális fejlődése szempontjából. A gyermekirodalom alkotásainak és képeskönyvek kiválasztásának pedagógiai, pszichológiai szempontjai bölcsődében és gyermekotthonban. A képeskönyv-nézegetés, verselés, mondókák, mesélés módszertani kérdései bölcsődében és gyermekotthonban. Szervezési ismeretek és élelmezéstan — Bölcsődei és gyermekotthoni szervezési ismeretek Az államhatalom és államigazgatás szervezeti felépítésén belül a Szociális és Családügyi Minisztérium feladatkörének, az országos intézetek szakmai irányítási munkájának ismertetése. Az anya-, csecsemő- és gyermekvédelem, a gyermekintézmény-hálózat kialakulása. A bölcsődei hálózat ismertetése. A gyermekvédelmi szakellátás működésével kapcsolatos elvárások. Gondozási, kapcsolattartási, látogatási, hazaadási és örökbefogadási feladatok. A család-bölcsőde kapcsolata, családlátogatás szervezése és lebonyolítása. A kapcsolattartás módjai. A bölcsődei felvétel módszerei. A szülővel történő fokozatos beszoktatás feltételei és módszere. A bölcsődei, gyermekotthoni gondozó-nevelő munkával kapcsolatos szervezési kérdések. A napirend jelentősége és szervezése a bölcsődében és gyermekotthonban. A gyermekekről vezetett dokumentációk követelményei és gyakorlati alkalmazása A bölcsődéből óvodába való átmenet elvi, gyakorlati, módszertani kérdései. Az óvodával való kapcsolat. Munkaköri leírások, a szakmai, minőségi munka feltételeinek megteremtése, munkaszervezési feladatok összehangolása. — Élelmezéstan A táplálás, élelmezés meghatározó jelentősége a gyermek fejlődésében, a felnőtt felelőssége a feltételek biztosításában. Az anyatejes táplálás fontossága. Az elválasztás menete, elvei; a beépítendő élelmiszerek sorrendje, a beépítés módszerei. A csecsemő, kisgyermek ételeinek elkészítése, tanácsadás az anyának. A különböző tápszerek felhasználása, tejhígítások elkészítése. Az életkorok tápanyag- és élelmianyag-igényének megfelelően étlapok készítése, az élelmezés ellenőrzése. Az egyes korosztályok részére megfelelő ételek készítésének módja. Egészségügyi ismeretek és gyermekápolástan — Gyermekgyógyászat, alkalmazott gyógyszertan Veleszületett és örökletes betegségek, fejlődési rendellenességek. Újszülöttek betegségei: kórokai, keletkezési módjuk. Veszélyeztetett, kis súlyú újszülöttek s koraszülöttek. Születési sérülések és az újszülöttkor jellegzetes betegségei, fejlődési rendellenességek. Az újszülöttkor sárgasággal járó betegségei. A központi idegrendszer újszülöttkori betegségei. Újszülöttkori szűrővizsgálatok. Csecsemőkori táplálkozási zavarok. Csecsemőkori kóros soványság és sorvadás. Csecsemőkori hasmenések. Csecsemőkori shockállapotok. Szájüreg, nyelőcső, gyomor betegségei. Hányások. A bélrendszer és a végbél betegségei. Sérvek. Malabsorptios kórképek. Mucoviscidosis. Máj és epeutak betegségei. A felső légutak betegségei. A gége betegségei. Az alsó légutak betegségei. Középfülgyulladás. Az orrmelléküregek betegségei. Tonsillectomia. Adenotomia. Veleszületett és szerzett szívhibák. Keringési elégtelenségek. Az immunrendszer betegségei: Atopiás-allergiás betegségek. A vérképző rendszer betegségei: vérszegénység, fehérvérűség, vérzéses betegségek. Az idegrendszer fejlődési rendellenességei és gyulladásos betegségei. Görccsel járó betegségek a gyerekkorban. A belső elválasztású mirigyek betegségei. A legfontosabb gyermeksebészeti betegségek. Sürgős teendők a gyermeksérülések ellátásában. A mozgásszervek betegségei. Fertőzéses bőrbetegségek (bacterium, gomba, vírus). Nem fertőzéses eredetű bőrelváltozások (alkati, állati, élősködők, gyógyszerek). A szem betegségei. — Fertőző betegségek Fertőző betegségek általános fogalmi, diagnózis, gyógyítás, hatósági előírások. Kötelező védőoltások. Kiütéses fertőző betegségek (vörheny, bárányhimlő, övsömör). Légúti fertőző betegségek. Egyéb, cseppfertőzéssel terjedő fertőző betegségek (sömör, cytomegalia, mononucleosis). Enterovírus okozta betegségek (Coxsackie fertőzés). Járványos agyhártyagyulladás, fertőzéses agyvelőgyulladás. Enterális fertőző betegségek (vérhas, coli enteritis, salmonellosis). Fertőzéses ételmérgezés. Fertőző májgyulladás. Az AIDS. Antorpozoonosisok és vektoriális betegségek (veszettség, merevgörcs, kullancsencephalitis, scabies, pediculosis). 2001/149. szám Gümőkor. Veleszületett vérbaj. Bélparazitosisok (cérnagiliszta betegség, orsóférgesség, szálférgesség). — Gyermekápolástan A beteg csecsemő és kisgyermek ápolásának kórtermi/betegszobai tárgyi és higiénés feltételeinek biztosítása. Kényelmi eszközök. Folyamatos testápolás. Megfelelő ruházat, pelenkázás. A csecsemő és kisgyermek szakszerű megfigyelése, az állapot tünetek értékelése, szükség szerinti intézkedések. A megbetegedett csecsemő, kisgyermek ellátása láz, görcs, hányás, hasmenés esetén. A gyermek és munkatárs elsősegélyben való részesítése. A beteg gyermek állapota/szükségletei szerinti alapápolási feladatok. A beteg csecsemő, kisgyermek folyamatos észlelése, hőmérséklet, légzés, pulzus ellenőrzése, dokumentálás. A leggyakrabban előforduló csecsemő- és kisgyermekkori megbetegedések (szív- és keringési rendszer betegségei, légúti betegségek, vesebetegségek, cukorbetegség, fejlődési rendellenességek, mozgássérültek, gipszelt beteg, bőrbetegek , speciális étrendet igénylő állapotok) ápolásának alapelvei, ápolás-lélektani szempontok, a szülő segítése. A gyógyszerek tárolása, beadásra előkészítése csecsemőknél, kisgyermekeknél, tabletta, drazsé, kapszula, kanalas gyógyszerek, cseppek, kúp, ecsetelő szerek, hintőporok, szem-, orr- fülcseppek, inhalálás alkalmazása. Előkészítés injekció beadásához (sc-, im-, iv. inj.). A gyógyszerelés veszélyei, megelőzés feladatai. A beteg csecsemő, kisgyermek ellátása során gyakran előforduló ápolási feladatok; hűtő-, melegítő-, izzasztó-, gyógyszeres és fertőtlenítő fürdők előkészítése és alkalmazása. Hűtő borogatás (mellkas-, törzs-, végtag- és teljes borogatás) előkészítése és alkalmazása. Párakötés, nedves hideg-meleg borogatás előkészítése, alkalmazása száraz meleg- és hideghatás biztosítása (termofor, melegvizes palack, jégtömlő). Sollux- és infravörös lámpa alkalmazása. Gőzsátor készítése és alkalmazása. A beöntés célja és alkalmazása. Mintavétel egyes laboratóriumi vizsgálatokhoz.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes